«Տաթեւեր» ճոպանուղին հատում է կիրճը եւ դեռեւս ամենաերկար հետդարձելի ճոպանուղին է ամբողջ աշխարհում: Այն ընդգրկվել է Գինեսի ռեկորդների գրքում ոչ միայն իր երկարության համար, այլեւ որպես մեծամասշտաբ կառույց, որը կառուցվել է ընդամենը 10 ամսում: Ճոպանուղու շահագործման առաջին տարում՝ 2010 թվականին, այն այցելել է շուրջ 10 հազար մարդ, իսկ 2016 թ. վերջի դրությամբ ճոպանուղու ուղեւորների թիվը գերազանցել է 505 հազարը: Ինչ խոսք, կարողությունների զարգացումն առանցքային կարեւորություն ունի տարածաշրջանում բարգավաճում ու կայուն տնտեսական աճ ապահովելու համար։ «Տաթեւի դարպասների» շուրջ փոքրիկ հյուրատների ցանցի ստեղծումն աշխատանքով ապահովեց տեղի բնակիչներին՝ միաժամանակ նախապատրաստելով տարածաշրջանում զբոսաշրջային հոսքի ավելացմանը։